Caithness
        
         (grevskap i Skottland)
Store norske leksikon,Geografi,Verdens geografi,Europa,Storbritannia og Nord-Irlands geografi
Caithness er et tidligere grevskap i Storbritannia, i nordøstlige Skottland, med et areal på 3152 kvadratkilometer. Hovedbyen i grevskapet er Wick. Etter reformen i 1996 ble Caithness slått sammen med sju andre distrikter til Highland kommune.
Caithness grenser mot Nordsjøen på tre kanter og mot grevskapet Sutherland på den fjerde. Kysten er naken og bratt, det indre av landet er ofte myret, men jordbunnen er fruktbar, og et belte langs kysten er vel dyrket. Næringslivet domineres av turisme, husdyrhold, fiske og fiskeforedling. Ved nordkysten ligger byen Thurso med fergeforbindelse til Orknøyene. Lenger vest ligger Dounreay.Caithness er de norrøne sagaenes Katanes. Her finnes tallrike minner om nordmennenes kamper og herredømme; området hørte i sin tid under Orknøy-jarlene. Les mer i Store norske leksikon Caithness – tittel